**Pravidlá pobytu dieťaťa v školskom klube**

1. Dieťa sa do klubu prijíma na základe **písomnej žiadosti** zákonných zástupcov. O jeho zaradení dostanete rozhodnutie riaditeľa školy o prijatí do klubu.
2. Odhlásenie dieťaťa z klubu sa uskutoční **podaním písomnej žiadosti** zákonného zástupcu dieťaťa vedeniu školy.
3. Pedagogický zamestnanec uvoľní dieťa z klubu **len na základe** predchádzajúceho **písomného oznámenia** zákonného zástupcu dieťaťa. Uvoľnenie z klubu na základe **telefonického rozhovoru** **nie je možné.**
4. Každú neprítomnosť dieťaťa v školskom klube **treba písomne ohlásiť**.
5. Budova školy je z bezpečnostného hľadiska uzamknutá. Preto je dôležité, aby ste si **pre svoje dieťa chodili v čase, ktorý máte uvedený v prihláške** – *Rozsah pobytu dieťaťa v ŠKD.* V prípade, že chcete prísť pre dieťa v inom čase, ako máte uvedený v prihláške, oznámte to písomne vychovávateľke*.* Na dverách hlavného vchodu bude vždy oznam, ak činnosť oddelenia bude prebiehať mimo hlavnej budovy školy.
6. **Výšku príspevku** na čiastočnú úhradu nákladov spojených s činnosťou školského klubu detí stanovuje zriaďovateľ školy Mesto Považská Bystrica. V súčasnosti sa platí **4,00 € za mesiac**. Uhrádza sa nasledovne:
	* *september – december 2018 16,00 € (od 16.10. do 18.10.2018)*
	* *január – marec 2019 12,00 € (od 12.02. do 14.02.2019)*
	* *apríl – jún 2019 12,00 € (od 14.05. do 16.05.2019)*
7. Príspevok na činnosť (vstupy na akcie, cestovné a pod.) vo výške **10,00 € na školský rok** - vyberáme od 12.09. do 14.09.2018.

**Poplatky uhrádzajte len vychovávateľke, ktorá má Vaše dieťa v oddelení. Prosíme o dodržiavanie uvedených termínov.**

1. Pohyb v priestoroch klubu je povolený len v prezuvkách. To platí i pre starších žiakov, ktorí chodia po svojich súrodencov do klubu. Oblečenie detí je vhodné prispôsobiť činnosti v klube, ktorá má oddychový a rekreačný charakter (pobyt vonku na ihriskách, v pieskovisku, hry na koberci, televýchovné a výtvarné činnosti a pod.).
2. V klube je zakázané mať zapnuté mobilné telefóny – tieto musia byť vypnuté a odložené v aktovke, viď. školský poriadok, nosiť drahé hračky a nebezpečné predmety. Pre všetky deti školského klubu platí školský poriadok (www.zsslovanpb.edupage.org). V prípade sústavného porušovania školského poriadku, nedodržiavania pravidiel pobytu v školskom klube, **bude dieťa zo školského klubu vylúčené**.
3. Prihlášky na stravovanie, spôsob uhrádzania poplatkov, odhlasovanie zo stravy ako i všetky ostatné informácie o školskej jedálni riešte **len s vedúcou školskej jedálne.**

https://zsslovanpb.edupage.org/text2/?